OpenLLM-France/wikimedia huggingface dataset:
# Salas y Gómez uhartea

Salas y Gómez uhartea (gaztelaniaz: Isla Sala y Gómez) biztanlerik gabeko txiletar uhartea da, Ozeano Bareko hego-ekialdean kokaturik.

## Geografia

Uhartea Txileko kontinenteko kostaletik 3.220 km mendebalderantz, Desventuradas uharteetatik 2.500 kilometrotara eta Pazko uhartetik 415 kilometrotara ekialderantz kokatzen da, Polinesiako ekialdeko muturra izaki.
Administratiboki, Pazko uhartearekin batera Pazko uhartearen udala sortzen du Pazko uhartearen probintzian eta Valparaisoko V. eskualdearen barruan dagoena.
Uhartea, itotako-sumendia da eta bi arroka nagusi ditu:
* mendebaldekoa 4 hektarea ditu (270 m x 200 m) eta 30 metrotako altuera.
* ekialdekoa 11 hektarea ditu (500 m x 270 m) eta 26 metrotako altuera.
Arrokak lotzeko, 30 metroko zabalerako istmoa dago. Guztira, 2,5 km² azalera eta 700 metroko luzera ditu.

## Historia

Uharteak ez du inoiz biztanlerik izan. Hala ere, Pazko uharteako kondaira baten arabera, Rapa Nuiak hara joaten ziren txorien arrautza eta lumen bila. Rapa Nuiz uhartea, Motu Motiro Hiva edo Manu Motu Motiro Hiva, (euskaraz: «Hivara bidena dagoen txoriaren uhartetxoa») izena zuen.
1793an José Salas Valdés espainiarrak uhartea aurkitu eta 1805ean José Manuel Gómezek esploratu zuen. Gero 1805ean, 1806an, 1817an, 1825ean, 1875ean eta 1917an esploratua izan zen.
1808an, Txilek uhartearen jabetza aldarrikatu zuen eta 1966an Pazko uhartearen probintzian sartu. Gaur egun, itsas-erreserba da.

## Erreferentziak

* ↑ Euskaltzaindia. (2012-03-30). 168. araua: Ozeaniako toponimia. .
* Datuak: Q118821
* Multimedia: Salas y Gómez / Q118821
# Salasco

Salasco Italiako udalerri bat da. Vercelliko probintzian kokatuta dago, Piemonte eskualdean. 206 biztanle ditu, 12,19 kilometro koadroko azaleran banatuta.

## Mugakideak

Salascok honako udalerri hauekin egiten du muga:
Crova Sali Vercellese San Germano Vercellese Vercelli Lignana

## Kanpo estekak

* Datuak: Q25199
* Multimedia: Salasco / Q25199
# Salas

Salas Asturiasko erdialdean dagoen udalerria da, Oviedoko eskualdean kokatutakoa.

## Monumentuak

* Salas Hiribilduaren Multzo Historikoa, 1994tik izendatuta.
* San Salvador de Cornellanaren monasterioa, XII. mendean eraikia.
* San Martín de Salasen eliza, X. mendean sortua.
* Santa María La Mayor kolejiata, XVI. mendekoa.
* Santa Eulaliaren eliza, Dorigan, XII. mendekoa.
* San Juan Bautista eliza, Godán, erromanikoa.
* San Roque kapera, XVI. mendekoa.
* Valdéstarren dorrea, XIV. mendekoa.
* Valdés Salas jauregia, XVI. mendekoa.
* Dorigako jauregia, XIV-XVI. mendekoa.
* Torenoko jauregia (La Granja)
* Longoriako jauregia (Laneo)
* Xanzo etxea, XVII. mendekoa.
* María Meiga etxea, XVII. mendekoa.

## Ikus, gainera

* Asturiasko udalerrien zerrenda
* Salas de Pallars (Lleida)
* Salas de Bureba eta Salas de los Infantes (Burgos)

## Kanpo estekak

* Datuak: Q816249
* Multimedia: Salas / Q816249
# Salaspils udalerria

Salaspils udalerria (letonieraz: Salaspils novads) Letoniako udalerri bat da. 123 km²ko azalera du eta 2018ko datuen arabera 22555 biztanle zituen. Udalerriko hiriburua Salaspils da.

## Demografia
### Bilakaera demografikoa

* Biztanleriaren bilakaera
* Datu-iturria: Letoniako Estatistika Bulego Zentrala

## Erreferentziak

* ↑ Letoniako Estatistika Bulego Zentrala. (2018-10-08). Biztanleriaren bilakaera. (Noiz kontsultatua: 2019-02-14).

## Kanpo estekak

* Datuak: Q2140753
* Multimedia: Salaspils Municipality / Q2140753
# Saint-Eustache (Quebec)

Saint-Eustache Quebeceko udalerri bat da, Kanadan. Laurentides eskualdean kokatuta dago, eta horren barruan dagoen Deux-Montagnes konderriko eskualde udalerria da.. 2011ko zentsoaren arabera 44,154 biztanle zituen 69.61 kilometro koadroko azaleran.

## Kanpo estekak

* Datuak: Q141505
* Multimedia: Saint-Eustache, Quebec / Q141505
# Saint-Eugène (Quebec)

Saint-Eugène Quebeceko udalerri bat da, Kanadan. Centre-du-Québec eskualdean kokatuta dago, eta horren barruan dagoen Drummond konderriko eskualde udalerria da.. 2011ko zentsoaren arabera 1,131 biztanle zituen 75.67 kilometro koadroko azaleran.

## Kanpo estekak

* Datuak: Q3462129
* Multimedia: Saint-Eugène, Quebec / Q3462129
# San Bartolome eliza (Benegorri)

San Bartolome eliza Nafarroa Garaiko Orbaibar ibarreko Leotz udalerriko Benegorri lekuan kokatutako XII. mendeko kristiau eliza bat da. Erromaniko estiloa ditu.

## Eraikina

Nafarroako landa-giroko erromanikoaren eredua errepikatzen du (1200 inguru). Oinplano angeluzuzena, burualde zuzena eta kanoi zorrotzeko estalkia ditu. Harlanduxkako hormak, angelu-kateak eta harlanduzko kontrahormak dituztenak, lauzazko teilatuetan amaitzen dira. Bertan, oinaldeko atalaren gainean dagoen dorre trinkoa nabarmentzen da. Portada eta elizpe barrokoa XVI. mendeko lanak dira. Ondoren, 1806an, Silvestre Alduatek fabrika zaharberritu zuen. Antzinako Batismoen pila, XVII. mendeko kaxoi manierista bat eta erretaula nagusia, estilo neoklasikokoa, 1806an Isidro Casavé, Tafallako arkitekto maisua kontratatu zuena, kontserbatzen ditu elizak. Azken horretan, XVI. mendeko bigarren hereneko San Bartolome eta Gurutziltzatuaren tailu bana eta Jesus Haurraren eta Ama Birjinaren beste bi barroko aprobetxatzen dira.

## Erreferentziak

* Nafarroako Entziklopedia Handia | BENEGORRI. (Noiz kontsultatua: 2022-02-01).

## Ikus gainera

* Benegorri
* Leotz
* Orbaibar
* Erdialdea

## Kanpo estekak

* Datuak: Q112676031
# San Bartolome eliza (Alonsotegi)

San Bartolome eliza Alonsotegiko herrigunean dagoen eliza da, bertoko parrokia dena. XX. mendearen hasieran eraikia, estilo neogotikoa du, baina Italiako garaiko erroak ere baditu.

## Erreferentziak

* ↑ Alonsotegiko Udala. San Bartolomé eliza. .

## Kanpo estekak

* Datuak: Q48562398
* Multimedia: Church of San Bartolomé, Alonsotegi / Q48562398
# San Bartolome baseliza (Rocaforte)

San Bartolome baseliza Nafarroa Garaiko Zangoza udalerriko Rocaforte kontzejuan kokatutako XIII. mendeko kristiau baseliza bat da. Gotiko estiloa ditu.

## Deskribapena

San Frantzisko Asiskoaren komentu zaharra, San Bartolome Oratorioa ere deitua, eta gaur egun baseliza, Iberiar Penintsulako lehena izan zen eta San Frantzisko Asiskoak berak sortu zuen Konpostelara egindako bidaian. Badirudi frantziskotarren komentu bat bazela XII. mendean, eta garai distiratsuak bizi izan zituen, baina geroago gainbehera etorri zen, 1635ean berriro berpizten hasi zen arte. Gaur egungo komentua une honetakoa izan daiteke.

## Erreferentziak

* Nafarroako Entziklopedia Handia | ZANGOZARRA. (Noiz kontsultatua: 2022-02-01).

## Ikus gainera

* Rocaforte
* Zangoza

## Kanpo estekak

* Datuak: Q111324915
# San Bartolome baseliza (Leioa)

San Bartolome baseliza edo Done Bartolome baseliza Bizkaiko Leioa udalerrian dagoen baseliza katoliko bat da. Basaez auzoan dago (zati bat baita Neguriganatik hurbil dagoen Peruri auzoan ere), horregatik maiz Basaez auzoari San Bartolome ere deitzen zaio. Baselizak alboan dituen bi eskola publikoei izen ematen die (San Bartolome Haur Eskola eta Lehen Mailako Heziketa Ikastetxea), bai eta hurbileko bi baserriei ere: San Bartolomé eta Ermitazpi.
Done Bartolomeri sagaratua dago.

## Eraikina

XVI. mendean eraikitako baseliza da.
13,2 x 7 metroko oinplano laukizuzena du. Hormak bistako harlanduzkoa ditu eta izkinarriak hargin-lanezkoak. Kanpai-hormak kanpai bakar batentzako baoa du eta hau ere harlanduz eta hargin-lanez egina dago, gainaldean harrizko gurutze txiki bat duelarik. Iparraldeko atea buruduna da eta mendebaldeko fatxadan puntadun arkua du. Ipar nahiz hegoaldeko leihoak arku eskartzanodunak dira. Lurzorua lur-egosizko harlauzez egina dago. Erdialdeko zatiko teilatua bi uretakoa da, gainera sarbidean eta epistolaren alboan ataria du.
Barnean, Done Bartolomeren irudi bat gordeta dago.

## Erabilera

Hurbileko parrokia eliza eraiki eta ondoren ere, urte luzez antzinako parrokiaren funtzioak bete zituen, honela bada, berezko apaiza eta eguneroko meza izan zituen, baina jada 1983. urterako abestutako meza abuztuaren 24ean ospatu ohi zen, hain zuzen ere, San Bartolome Eguna.

## Erreferentziak

* ↑ «Done Bartolome baseliza (San Bartolomé). Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2024-02-06).

## Bibliografia

* Gurutzi Arregi Azpeitia, Ermitas de Bizkaia, II. bilduma, ISBN 84-398-9631-X, 185. orr., Bizkaiko Foru Aldundia eta Labayru Institutua. Bilbo, 1987.

## Kanpo-estekak

* Datuak: Q16562838
# San Bartolome eliza (Amezketa)

San Bartolome eliza Gipuzkoako Amezketa udalerrian dagoen eliza bat da. Bertan, 1764ean Pernando Amezketarra ospetsua bataiatua izan zela erregistratua dago, bere sendotza (1771) eta ezkontza (1790) ere hementxe ospatu zituen.

## kokalekua

Ergoiena auzoan dago.

## Historia

1547an eliza berria egiten hasteko lehen eraikuntza lanei ekin zitzaien, baina erabat zutik ikusi arte gorabehera asko izan zen eta bi mende joan ziren. 1740 aldera bukatu zen.
1810. urtera arte Amezketan ere hildakoei lurra elizan ematen zitzaien, hortaz, oraindik ere garai bateko sepulturetan ehortzi zituzten askoren gorpuzkinak elizaren barnean gordetzen dira.

## Eraikina

Laukizuzen itxura oinplanoa du.
Elementurik baliotsuena bere erretaula barrokoa da, Oiartzungo Jose Zuaznabar arkitektoak egina. Gaur egun elizak duen bigarren elementu aipagarria zera da: oraindik ere 116-117 argizaiola daudela. Antzinako usadioa da hildakoen oroitzapenari argiaren bitartez eustea. Amezketan bizirik dagoen ohitura.

## Kanpo estekak

* Datuak: Q31188952
# San Bartolome eliza (Aurizperri)

Aurizperriko San Bartolome eliza 20. mendeko arkitektura garaikideko lan bikain bat da, Aurizperri herriko parrokia. Donejakue Bidearen baitako ondare kontsideratzen da, Frantses Bideak Nafarroan egiten duen etaparen parte.

## Historia

Eliza zahar bat bazuen herriak 17. mendean berritu zena. 1850. urtean zabalkunde lanak izan zituen eliza horrek, baina sute batek 1881ean ia suntsitu zuen, herriko beste bost etxerekin batera. 1883rako berreraiki zuten, baina 20. mendean eraikina guztiz berritzeko aukera sortu zen, eta hala egin ziren lanak 1959 eta 1961. urteen artean. Cándido Ayestarán eta Javier Esparza izan ziren arkitektoak. 1961ko azaroaren 22an inauguratu zen.
Eliza zaharragoetatik, barruan 17. mendeko zilarrezko kaliza gordetzen da, eta baita parrokia-gurutze platereskoa, 16. mendeko bigarren erdialdekoa, Luis de Suescun zilargilearena izan daitekeena.

## Ezaugarriak

Kanpoaldetik, Pirinioetako eraikuntzen estiloa bateratzen du elementu modernoekin. Bost arku beheratuko arkupe batean, galeria bat dago; galeriak angelua osatzen du eta dorrean amaitzen da. Dorre zorrotz eta oso garaia harlanduzkoa da, fuste prismatiko formakoa, gorantz argaltzen dena, eta hormabularrak ditu lau izkinetan. Teilatua bi isurkikoa da, oso aldapatsua eta arbelezkoa.
Barrualdean, absideko mosaikoa nabarmentzen da. Murala Emilio Sánchez Cayuela Gutxi margolariak egin zuen, eta mosaikoko teselak Angel Atienzak egin zituen. Irudietan San Bartolome apostoluaren bizitzako pasarteak irudikatzen dira, eta gainean Mikel Deunaren esaldi bat nabarmentzen da, euskaraz (Nor Jaun-Goikoa Bezala) Teodosio Goñikoak herensugea hil zuenekoa, Aralarko santutegiari lotutako esamolde bat.

## Erreferentziak

* ↑ (Ingelesez) Centre, UNESCO World Heritage. «Routes of Santiago de Compostela: Camino Francés and Routes of Northern Spain» UNESCO World Heritage Centre (Noiz kontsultatua: 2021-07-19).
* 1 2 3 «San Bartolome parrokia. Aurizberri - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-07-13).
* 1 2 Artemy. (2019-07-08). «TRAS LAS HUELLAS DE HERÓDOTO. . . : PARROQUIA DE SAN BARTOLOMÉ EN ESPINAL.» TRAS LAS HUELLAS DE HERÓDOTO. . . (Noiz kontsultatua: 2021-07-13).
* ↑ (Gaztelaniaz) «Angel Atienza - Facebook» Facebook (Noiz kontsultatua: 2021-07-13).

## Kanpo estekak

* Datuak: Q65969269
# San Bartolome eliza (Genbe)

San Bartolome eliza Genbe herriko eliza da, Gesalatzen, Nafarroa Garaian.

## Deskribapena

XII. mendeko eliza erromaniko berantiarra da, eta XVII. mendearen hasieran berritu zen. Hala ere, nabearen oinetan eta dorrean badira oraindik eraikin zaharraren parteak, eta berreraikuntzak forma originala errespetatu zuen.
XVII. mende amaierako erretaula dauka, polikromia originala gordetzen duena. Pontea zaharra da, erromanikoa.
2006. berrikuntza egin zitzaion elizari.

## Erreferentziak

* ↑ Lebrel Blanco, Fundación. «Valle de Guesálaz» www.lebrelblanco.com: Atlas del Patrimonio Histórico-Cultural de los reinos, condados y vizcondados bajo la autoridad de Catalina I de Navarra Foix-Grailly-Béarn. (Noiz kontsultatua: 2024-04-18).

## Kanpo estekak

* Datuak: Q125424115
* Multimedia: Iglesia de San Bartolomé (Guembe) / Q125424115
# San Bartolome eliza (Larrangotz)

San Bartolome eliza Longidako Larrangotz lekuan XIII. mendeko kristiau eliza bat da.

## Eraikina

Eraikina, harriz egina, 1988an zegoen, kapera nagusiaren kanpoaldea eta oinaldean zegoen kanpandorrearen zati bat ezkutatzen zituen landaretza ugariak hartuta. Habearte bakarrekoa da, eta burualde erdizirkularra du, kontrahormen bidez hiru horma-ataletan banatua. Huntzetik, leiho estu eta erdi-puntuko arku batzuk ikusten dira, hegoaldean, dorrearen beheko aldean, hirugarren atalean eta presbiterioan. Interesgarriena portada gotikoa da (XIII. mendekoa), epistolaren aldean irekia, alboetan kontrahormak dituela. Arku zorrotzekoa da eta ez du tinpanorik, tenpluaren estilo orokorraren aurrean modernitatearen sintoma baita, tradizio erromanikoa oraindik. Arkiboltak eusten dituzten mentsulak eta kapitelak nahiko neurri mutilatuekin apainduta daude, eta, horien artean, giza buru batzuk, ezkerrean gurutze-formako ezkutua duen zaldizko bat eta eskuinean hegoak zabalduta dituen arrano bat nabarmentzen dira, Larrangoz jauregiko armarriekin identifika daitekeena.

## Erreferentziak

* Nafarroako Entziklopedia Handia | LARRANGOTZ. (Noiz kontsultatua: 2021-12-16).

## Ikus, gainera

* Larrangotz
* Longida

## Kanpo estekak

* Datuak: Q52860737
# San Bartolome baseliza (Ordizia)

San Bartolome baseliza Gipuzkoako Ordizia udalerrian dagoen baseliza bat da, San Bartolome auzoan.

## Kokalekua

Izen berdineko San Bartolome auzoan dago, N-1 errepidea eta Oria ibaiaren alboan eta Ordiziako Eroski merkatalgunearen sarbidean.

## Historia

San Bartolome baselizaren inguruan sortu zen Ordizia. Baseliza honen inguruan altxatu ziren udalerriaren lehenengo baserriak, inguruetako mendietako baserrietatik haranaren behealdera jeitsi ziren aurreneko ordiziarren bizilekuak. San Bartolome baseliza izan zen lehenengo harria, eta Ordiziaren ikur nagusia.
Baseliza 1859. urtean erabat berriztatua izan zen, Napoleondar Gerretan frantses tropek beraien erretiratzean guztiz erre baitzuten.

## Eraikina

Sarrerako ate ederra dauka eta garai batean hiru aldare izan zituen. Gaur egun San Bartolomeren irudi bat dauka, alboan Lurdesko Ama Birjina eta Bihotz Sakratua dituelarik. Alboetako hormetan San Joseren eta Maria Birjinaren koadroak daude. Historialari batzuk diotenez, Alfontso X.a Gaztelakoak udala sortu zuenean, jada baseliza aurretik ba omen zegoen.
* San Bartolome baseliza.
* San Bartolome baseliza.

## Kanpo estekak

* San Bartolome baseliza. Kulturweb.com
* Datuak: Q25480064
# San Lorenzo in Campo

San Lorenzo in Campo Italiako udalerri bat da. Pesaro eta Urbinoko probintzian kokatuta dago, Markak eskualdean. 3.161 biztanle ditu, 28,8 kilometro koadroko azaleran banatuta.

## Mugakideak

San Lorenzo in Campok honako udalerri hauekin egiten du muga:
Castelleone di Suasa Corinaldo Fratte Rosa Mondavio Pergola Arcevia

## Kanpo estekak

* Datuak: Q207568
* Multimedia: San Lorenzo in Campo / Q207568
# San Lorenzo in Lucina basilika

San Lorenzo in Lucina Erroman dagoen antzinako basilika bat da, San Lorentzori eskainia.

## Historia

San Lorentzo in Lucina basilika IV. mendekoa da, izen bereko emagin erromatarraren bizilekuko etxearen gainean, non paganismoaren lehen kristau bihurtuak otoitz egiteko elkartzen uzten zion. Eliza, 440an sagaratu zuen Sixto III.a aita santuak gurtza ofizialerako, ondoren, Pascual II.a aita santuak berreraiki zuelarik, erabat 1130ean amaitua. XVII. mendearen erdialdean, Cosimo Fanzagok erabat aldatu zuen barrualdea, eliza habearte bakar batetik eraldatu eta alboko habeartea kapera bihurtuz. Beste zaharberritze bat XIX. mendearen bigarren erdian egin zen, non Pio IX.aren aginduz nabearen dekorazio barrokoa berritu zen.

## Deskribapena
### Fatxada

Elizaren fatxadan elizpe handia dago, kapitela eta oinarria dituen granitozko zutabeekin apaindua, zutabe zahar handi batez egindako arkitrabila baten gainean eraikia. Bere eskuinean, bost ordenako kanpandorre erromaniko bat altxatzen da. Fatxadaren erdialdean, tinpano triangeluarraren gainean, arrosa dago eta, bere ondoan, bi leiho angeluzuzen barroko.

### Barnealdea

Hasieran hiru habearte zituen basilikak; gaur egun, habearte bakarra du, lau kapera eta aldare nagusia. Aldare nagusian, Guido Reni Gurutziltzatuaren lana eta Kristoren bizitzari eta berpizkundeari buruzko Ebanjelioko pasarteak irudikatzen dituzten beste lan batzuk daude. Gainera, basilikaren zaindaria den San Lorentzoren bizitza eta martirioa irudikatzen duten lanak daude.

## Elizari loturiko pertsonaiak

Elizan Nicolas Poussin margolari frantsesa, "Et in arcadia ego" esaldi misteriotsua, Luca Marenzio musikagilea, Josef MysliveEK txekoslovakiar musikagilea, Mozarten laguna eta bizirik zegoela bohemiar jainkosa, Bernardo Pasquini toskanar musikagilea eta CarFea arkeologo eta bildumagilea izan ziren. Eliza honetan Gian Luigi Zampieri orkestra zuzendaria bataiatu zuten.

## Bibliografia

* G. Fronzuto, Organi di Roma. Guida pratica orientativa agli organi storici e moderni, Leo S. Olschki Editore, Firenze 2007, pp. 196-198

## Kanpo estekak

* Datuak: Q1515316
* Multimedia: San Lorenzo in Lucina (Rome) / Q1515316
# San Lucas (Honduras)

San Lucas Hondurasko El Paraíso departamenduko udalerri bat da. 123 km²ko azalera du eta 2013ko datuen arabera 7470 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2392435
# San Lorenzo in Banale

San Lorenzo in Banale Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. 1.154 biztanle ditu, 61,41 kilometro koadroko azaleran banatuta.

## Mugakideak

San Lorenzo in Banalek honako udalerri hauekin egiten du muga:
Andalo Calavino Dorsino Molveno Ragoli Stenico Comano Terme Vezzano

## Kanpo estekak

* Datuak: Q301790
* Multimedia: San Lorenzo in Banale / Q301790
# San Lorenzo kalea (Donostia)

San Lorenzo kalea :
| Donostia, Parte Zaharra ||
| Herrialdea Lurraldea | Euskal Herria Gipuzkoa |
| San Lorenzo kalea San Lorenzo kalea San Lorenzo kalea ||
| Koordenatuak: | 43°19′23.4″N 1°59′00.8″W﻿ / ﻿43.323167°N 1.983556°W﻿ / 43.323167; -1.983556 |
San Lorenzo kalea, lehen "Astoen kalea", Donostiako Parte Zaharreko kale txiki bat da. Esterlines kalea zuzen jarraitzen du, Narrika kaletik San Juan kaleraino. "Astoen kalea" izena hemen merkatura ekartzen ziren astoak hemen lotzen zirelako datorkio.

## Kanpo estekak

* Datuak: Q25478981
# San Lorenzoko hondartza (Gijón)

San Lorenzoko hondartza, Espainiako Asturias autonomia erkidegoko Gijón hirian dagoen hondartza bat da. 1.500-1.800 metro luze ditu.
* Datuak: Q9060729
* Multimedia: Playa de San Lorenzo, Gijón / Q9060729
# San Lorenzoko katedrala

San Lorenzoko katedrala Paraguaiko Errepublikako San Lorenzo hirian dagoen estilo neogotikoko katedral katolikoa da. Eraikitze-lanak 1919an hasi eta 1968an amaitu ziren.
Hiriko erdigunean dago, hainbat plazaz, plazatxoz eta oinezkoentzako kale batez inguratuta. Katedralak eta plazatxoek etxadi bat hartzen dute, Gaspar Rodriguez de Francia, San Lorenzo eta Coronel Romero kaleek eta Defensores del Chaco hiribideak inguratuta.

## Kanpo estekak

* Datuak: Q5758574
* Multimedia: Catedral de San Lorenzo (Paraguay) / Q5758574
# San Lourenzo lurmuturra

San Lourenzo lurmuturra (portugesez: ponta de São Lourenço) Portugalgo Madeira uharteko muturrik ekialdekoena da, eta Caniçal udalerriaren ekialdean dago. Bere ekialdean Farol uhartetxoa dago. Lurmuturrak denera 6 km inguruko luzera du, eta 1996tik bertan aurkitzen diren landare eta hegazti batzuk zaintzeko ingurune babestua da.

## Iruditegia

* Lurmuturra zerutik ikusita.
* Landaredia babestuta dago.

## Kanpo estekak

* (Ingelesez):San Lourenzo lurmuturra Natura 2000 sarearen webgunean.
* Datuak: Q1296587
* Multimedia: Ponta de São Lourenço / Q1296587
# San Luca

San Luca Italiako udalerri bat da. Reggio di Calabriako probintzian kokatuta dago, Calabria eskualdean. 3.438 biztanle ditu, 105,35 kilometro koadroko azaleran banatuta.

## Mugakideak

San Lucak honako udalerri hauekin egiten du muga:
Benestare Bovalino Careri Casignana Cosoleto Delianuova Samo Sant'Agata del Bianco Santa Cristina d'Aspromonte Scido

## Kanpo estekak

* Datuak: Q54650
* Multimedia: San Luca (comune, Italy) / Q54650
# Saint-Pantaléon-de-Larche kantonamendua

Saint-Pantaléon-de-Larche kantonamendua Frantziako kantonamendu bat da. Corrèze departamenduan dago, Akitania Berria eskualdean. Guztira 13 udalerri ditu eta Saint-Pantaléon-de-Larche da bere hiriburua.

## Kanpo estekak

* Datuak: Q17623201
# Saint-Papoulgo abadetxea

Saint-Papoulgo abadetxea (frantsesez: 'Abbaye de Saint-Papoul') Frantziako San Benediktoren Ordenaren abadia da. Aude departamenduko Saint-Papoul herrian dago, Castelnaudary eta Carcasona hirietatik gertu, Okzitanian. Abadia 1846az geroztik monumentu historiko gisa sailkatuta dago, baita 2007an inskripzio gisa ere.

## Historia

Abadia VIII. mendean sortu zen. Bere izena, Saint Papoul, III. mendean Okzitaniako Tolosako apezpikua izan zen Saturdi Tolosakoaren dizipulu batengandik dator. 1317an, Joan XXII.a aitasantuak Saint-Papoulgo gotzaintza sortu zuen. 1361n, Ehun Urteetako Gerra bitartean, mertzenarioek (routiers) abadetxea eraso zuten eta sakeatu zuten. Gotzaintza ezabatu zen eta parrokia eliza bihurtu zen. 1595ean protestanteek hartu zuten. XVII eta XVIII. mendeetan abadia zaharberritua izan zen eta apezpiku jauregia berreraikia.

## Arkitektura

Abadia barruan eliz erromanikoa dago. Baiata ere klaustro interesgarria dauka non XII. mendean, Cabestanyko Maisuak kapitel batzuk egin zituen.

## Iruditegia

* Abadiaren absidea eta kanpandorrea.
* Dorrea eta elizako ate erromaniko zaharra, hormatuta.
* Aldarea.
* Kapitel: Daniel lehoien artean.
* Klaustroa.

## Erreferentziak

* ↑ Notice no PA00102891, Mérimée datu-basea, Kultura Frantziar Ministerioa.

## Kanpo estekak

* (Frantsesez):Abadetxearen webgune ofiziala.
* Datuak: Q334189
* Multimedia: Abbaye de Saint-Papoul / Q334189